《杂诗 其十》
清代·盖方泌

蚁穴觇泉脉，老马知迷途。陋兹凡物质，灵异著其殊。

世人诩自用，胶固如守株。千虑而一得，乃或在愚夫。

其道惟先民，下询荛与刍。圣人取众智，善谋审几初。

作者简介：（1768—1838）清山东蒲台人，字季源，又字碧轩。嘉庆初以拔贡官陕西通判。后署商州州同。募兵阻击川楚白莲教军。官至台湾知府，两摄台湾道。